સુરત જીલ્લામાં શરીર સંબંધ ગુનાની કામગીરીની યોગ્ય સમીક્ષા કરવાના સમય આવી ગયો છે સુરત જિલ્લાના પલસાણા તાલુકાનાં ચલથાણ ગામે 6 વર્ષની માસૂમ બાળાનું અપહરણ કરી વાંકાનેડા ગામની સીમમાં લઈ જઈ હત્યા કરી નાંખવાના પ્રકરણમાં સાડા ત્રણ મહિના બાદ પણ જિલ્લા પોલીસ કઈક દિશા મેળવી શકી નથી આ ગુનાની તપાસ કડોદરા પોલીસ પાસે જ રહેવા દઈ પોલીસવડાએ કાચું કાપ્યું હોવાનું ચર્ચાઇ રહ્યું છે. જે રીતની ઘટના છે તે જોતાં આ સમગ્ર પ્રકરણમાં બાળકીના કોઈ પરિચિતે જ ઘટનાને અંજામ આપ્યો હોવાની શક્યતા છે બાળકી તેના ઘરથી 2.5 કિમી દૂર એકલી જાય એ માનવું શક્ય નથી આ ઘટનામાં પોલીસની શરૂઆતથીજ તપાસ દિશા વિહીન હોય એવું લાગી રહ્યું છે. ગંભીર ગુનાઓમાં પોલીસે ગંભીરતા દાખવી નથી તે શક્ય હકીકત છે. માત્ર ને માત્ર કાગળ ઉપર ઘોડા દોડાવ્યા છે આ સમગ્ર પ્રકરણની તપાસમાં પોલીસવડાની ગંભીરતા પણ સમજી શકાય તેવી છે.